«ԿԱՊԻՏԱԼ ԳՐՈՒՊ» ՍՊԸ-Ի ՀԱՅԱՍՏԱՆՅԱՆ

ՄԱՍՆԱՃՅՈՒՂԻ ՏՆՕՐԵՆ

ՏԻԿԻՆ ՍՎԵՏԼԱՆԱ ԿՈՎԱԼԵՆԿՈԻՆ

(գործունեության հասցե ՀՀ Շիրակի մարզ ք. Արթիկ, Ղարիբջանյան փողոց 39

Հեռախոս 091 50 08 04, Էլ փոստ [kapital.group.construction@gmail.com](mailto:kapital.group.construction@gmail.com))

Ծանուցում

**«ՀՀ ՇՄԱ ԳՀԱՊՁԲ 24/11**-1» ծածկագրով մրցույթի կնքած պայմանագիրը լուծարելու մասին

Հարգելի՛ տիկին Կովալենկո

ՀՀ Շիրակի մարզպետի աշխատակազմի կողմից ՀՀ Շիրակի մարզի նախադպրոցական ուսումնական հաստատությունների կարիքների համար` «ԷԼԵԿՏՐՈՆԱՅԻՆ ԴԱՇՆԱՄՈՒՐՆԵՐԻ ԵՎ ՕԴԱՓՈԽՄԱՆ ՀԱՄԱԿԱՐԳԵՐԻ» ձեռքբերմաննպատակով հայտարարված «ՀՀ ՇՄԱ ԳՀԱՊՁԲ 24/11» ծածկագրով 1-ին չափաբաժնի գնանշման հարցման գնման ընթացակարգի արդյունքում 04.09.2024թ. կնքվել է N «ՀՀ ՇՄԱ ԳՀԱՊՁԲ 24/11» -1 պայմանագիրը ՀՀ Շիրակի մարզպետի աշխատակազմի և **«**Կապիտալ գրուպ» ՍՊԸ-ի Հայաստանյան մասնաճյուղի միջև, որի մասին հայտարարությունը 04.09.2024թ-ին հրապարակվել է ՀՀ ֆինանսների նախարարության գնումների համակարգի www.gnumner.am կայքում:

Համաձայն պայմանագրի հավելված 1-ի ապրանքների մատակարարման ժամկետ է սահմանված պայմանագրը ուժի մեջ մտնելու (այն է 04. 09. 2024թ-ը) օրվանից 30 (երեսուն) օրացուցային օր՝ 2024 թվականի հոկտեմբերի 4-ը:

Համաձայն պայմանագրի 2.1.7 բ) կետի Գնորդն իրավունք ունի Միակողմանի լուծել պայմանագիրը, եթե Վաճառողի կողմից ապրանքի մատակարարման ժամկետները խախտվել են 20 օրից ավելի:

Ձեր 2024 թվականի հոկտեմբերի 22-ի N 28 գրությամբ ևս առաջարկում եք լուծել N «ՀՀ ՇՄԱ ԳՀԱՊՁԲ 24/11» -1 պայմանագիրը քանի որ ի վիճակի չեք կատարել պայմանագրով Ձեր ստանձնած պարտավորությունները

Համաձայն «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի ա) պարբերության` մասնակիցն ընդգրկվում է գնումների ընթացակարգերին մասնակցելու իրավունք չունեցողների ցուցակում, եթե՝ խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը,

Հիմք ընդունելով վերոգրյալը տեղեկացնում եք, որ «ՀՀ ՇՄԱ ԳՀԱՊՁԲ 24/11» -1 պայմանագրի որակի ապահովման և պայմանագրի ապահովման տուժանքի մասին համաձայնագրերով նշված գումարները սահմանված ժամկետում չվճարելու դեպքում ՀՀ Շիրակի մարզպետի աշխատակազմը «Կապիտալ գրուպ» ՍՊԸ-ի նկատմամբ կիրականացնի գործըթաց` մասնակցին գնումների գործընթացին մասնակցելու իրավունք չունեցող մասնակիցների ցուցակում ներառելու համար:



Ա. ԱԲՐԱՀԱՄՅԱՆ

*Կատարող` Ա. Համբարձումյան*

*(0312) 4 90 00\*147*